Materská škola, Mierová 636/15, Spišská Belá

**Zápis detí do materskej školy na školský rok 2023/2024**

**Materská škola, Mierová 636/15, Spišská Belá oznamuje termín, podmienky a postup zápisu detí do materskej školy**

**od 02. 05. 2023 do 19. 05. 2023**

Na predprimárne vzdelávanie v materských školách sa prijímajú deti v súlade s § 59 zákona č. 245/2008 Z. z. a v súlade s § 3 vyhlášky Ministerstva školstva Slovenskej republiky č. 438/2020, ktorou sa mení a dopĺňa vyhláška Ministerstva školstva Slovenskej republiky č. 306/2008 Z. z. o materskej škole v znení vyhlášky č. 308/2009 Z. z.

* Do materskej školy sa prijímajú deti na základe písomnej žiadosti - prihlášky zákonného zástupcu, spravidla od troch do šiestich rokov veku. Prihláška sa nachádza na našej web stránke [www.msmierova.edupage.org/tlaciva-rozne](http://www.msmierova.edupage.org/tlaciva-rozne).
* Súčasťou žiadosti je potvrdenie o zdravotnom stave dieťaťa od všeobecného lekára, kde sa uvedie okrem iného aj údaj o povinnom očkovaní.
* Riaditeľka MŠ Mierová 636/15, Spišská Belá vydá rozhodnutie o prijatí dieťaťa na predprimárne vzdelávanie v súlade s podmienkami prijatia.

**PODMIENKY PRIJATIA:**

***Zákonom stanovené a ostatné podmienky:***

- prednostne sa prijímajú deti, ktoré dovŕšili 5 rokov veku, deti s odloženou povinnou školskou dochádzkou /v zmysle zákona/, ktoré podľa trvalého pobytu dieťaťa patria do spádovej materskej školy, t.j. Materská škola, Mierová 636/15, Spišská Belá;

- na predprimárne vzdelávanie sa prijímajú deti i vo veku od 3 do 5 rokov veku;

- výnimočne možno do materskej školy prijať dieťa od 2 rokov veku, ak sú vytvorené vhodné materiálne, personálne a kapacitné podmienky;

- pri zvýšenom záujme sa bude postupovať podľa trvalého pobytu a veku dieťaťa.

**PRÍJMACÍ POSTUP:**

* vyplnenie prihlášky, ktorú si stiahnete na našej web stránke <https://msmierova.edupage.org/a/tlaciva-rozne> a doručíte ju poštou alebo osobne do MŠ, Mierová 636/15, Spišská Belá;
* vyplnenie elektronickej prihlášky priamo na webstránke MŠ https://msmierova.edupage.org/register/;
* podpísanie **obidvoma** zákonnými zástupcami (rodičmi dieťaťa);
* potvrdenie prihlášky všeobecným lekárom pre deti a dorast, ktorého súčasťou je aj údaj o povinnom očkovaní.

V Spišskej Belej dňa: 21.04.2023 Mgr. Pavla Malinová – riaditeľka MŠ